سيت د لويب
سيت د لويب ؤلا لموقع د لويب ب نݣليزية Website هوا مجموعة ديال صفاحي د لويب ؤ محتوى متعلق بيها لي كيكونو معرفين مجموعين ب سمية د ضومين ؤ منشورين علاقل ف سيرڤور واحد د لويب من بين لأمتيلا ديال سيتات د لويب معروفين كاين فيسبوك ݣووݣل أمازون ؤ ويكيپيديا لمجموع ديال سيتات ؤ صفاحي د لويب لي موتاحين ل لعوموم كيشكلو ريزو رتيلي لعالمي ب نݣليزية World Wide Web ؤلا لويب كاينين سيتات خاصين ماشي عوموميين لي كيقدرو يدخلو ليهوم ناس غير يلا تكونيكطاو معا ريزو پريڤي بحال سيتات داخليين ديال شركات لي كيكونو مديورين غي ل لموضافين ديالهوم ف لعادة كيكون لموقع د لويب مخصص ل شي موضوع محدد بحال لخبار تعليم لبيع ؤ شرا لمتعة ؤلا صوشل ميديا تخدام ديال ليانات فوقانية hyperlinks كيعطي لإمكانية د سورفاج وسط سيت لي كيبدا عادة من صفحة لولانية لخدايميا كيقدو يدخلو ل سيتات د لويب ب تخدام براوزر ب لعربية متصفح لي كيكون أپليكاسيون مأنسطالية ف ؤرديناتور ؤلا طابليط ؤلا سمارتفون أول سيت بان ف لويب كان ديال لمؤسسة لؤروپية د لأبحات نووية سيرن فين تختارع لويب لي بان ف  غشت  ؤ أول أدريسة د لويب كانت httpinfocernchhypertextWWWTheProjecthtml